
תחשיב נזק מטעמו של התובע
1. נתונים:
1. התובע יליד 22.8.97 – נפגע בתאונת דרכים בתאריך 24.7.20 בהיותו בן 22 ו-11 חודשים.
2. נכות על פי דין (6.ב.)-נכות צמיתה בשיעור 5% בגין מצב נפשי כתוצאה מהתאונה.
רצ"ב פרוטוקול והחלטת המל"ל, מסומנים "כנספח 1".
2. מן התיעוד הרפואי הנכות והבסיס לתחשיב:
3. ממקום התאונה פונה התובע באמצעות מד"א לבית החולים סורוקה, בבאר שבע ולאחר קבלת טיפול רפואי ראשוני שוחרר בהמלצה להמשך מעקב, נטילת טיפול תרופתי ומנוחה.
4. התובע המשיך לסבול מכאבים והגבלה בתנועות עמוד השדרה בנוסף למצב רוח ירוד, חרדה, סיוטי לילה והשפעה על התפקוד אשר מצריכה התערבות וקבלת טיפול רפואי פסיכיאטרי אשר המליץ על נטילת טיפול תרופתי.
5. מצבו הרפואי לא השתפר, אלא, הוחמר ובמקביל לטיפול התרופתי ולמעקב הרפואי נמצא כלא כשיר לעבודה עד לתאריך 15.11.20.
6. התובע, צעיר בתחילת דרכו המקצועית אשר עבד עובר לתאונה בעבודה פיזית במפעל גידולי אגו-מפעל תפוחי אדמה, התקשה בביצוע עבודתו מחמת מצבו תולדת התאונה והוא נפלט מעבודתו.
7. נכותו של התובע כאמור נקבעה על ידי ועדה רפואית של המוסד לביטוח לאומי אשר קבעה כדלקמן:
"בן 24, כשנה וחצי לאחר הארוע הנדון, נמצא במעקב וטיפול פסיכיאטרי מסודר, בולטת הפרעה אפקטיבית בהתנהגותו, ירידה בתפקודו היומיומי.
הוועדה קובעת נכותה צמיתה בשיעור 5% לפי 34(ב)(2).
לעניין תקנה 15 הועדה ממליצה על הפעלתה ב 1/4".
8. חרף תלונותיו בתחום האורתופדי וחרף התיעוד הרפואי המעיד על מגבלות אורתופדיות וממצאים אובייקטיביים לא נקבעה לתובע נכות בתחום האורתופדי.
9. התובע יטען כי חרף קביעת המל"ל ובהתחשב בתיעוד הרפואי, בממצאים ובתלונותיו יש לפסוק לו פיצוי גם בגין השפעות התאונה בתחום האורתופדי.
בעניין זה מופנה כב' בית המשפט לדברי כב' השופט אור,ב ע.א. 146/87 יונתן כץ ואח' נגד רוזנברג, פד"י מ"ג (3) עמ' 421  שם נפסק:
"מדובר בנפגע צעיר אשר שנות עבודה רבות (בענייננו התובע כבן 32 ובפניו לכל הפחות 35 שנות עבודה – י.ו.), לפניו וקיימת אפשרות סבירה, שעקב התאונה נפגע כושר השתכרותו, אפילו לא נותרה לו נכות צמיתה שניתן לכמתה על פי המבחנים שבתוספת לתקנות הביטוח הלאומי (קביעת דרגת נכות לנפגעי עבודה), תשט"ז – 1956.   במצב  זה   ראוי לפסוק לתובע סכום גלובלי בגין הפסדי השכר לעתיד."                                                              

   כן, ראו:
ע.א. 634/88  ציון חברה לביטוח בע"מ נגד עליזה זגורי, פד"י מ"ה (1) עמ' 99.
10. מחמת התאונה ותוצאותיה ממשיך התובע לסבול מכאבים והגבלה בתנועות עמוד השדרה המותני והוא מקבל טיפול אורתופדי והופנה, בין היתר, לטיפול במסגרת מרפאות כאב.
11. בשורה של פסקי דין נוספים שניתנו בערכאות השונות נפסק פיצוי בגין מגבלות רפואיות גם במקרים בהם לא נקבעה נכות צמיתה ובהתחשב בכך שיש בממצאים כדי להשפיע על התפקוד הן בהווה והן בעתיד.
12. בשונה מהמקרים המאוזכרים ואחרים, במקרה דנן נקבעה נכות פסיכיאטרית ואף הוחלט על הפעלת תקנה 15. בענייננו משהמדובר הוא בצעיר בתחילת דרכו המקצועית ובתיעוד הרפואי מחמת התאונה ותוצאותיה יחושבו, לצרכי פשרה בלבד, הפסדי השתכרותו לעתיד על פי נכות תפקודית בשיעור 10% במכפלת השכר הממוצע במשק.
13. יצויין כי התובע מתגורר בישוב רהט – ישוב מזכה במס מכח פקודת מס הכנסה (הוראת שעה) ועל כן יש לחשב את פוטנציאל שכרו ללא ניכוי מס.
1. התחשיב
הפסדי השתכרות בעבר – 

בתקופת ימי המחלה – על בסיס השכר הממוצע במשק בהפחתת הסכום ששולם ע"י המל"ל - 

     36,855 ₪    - 13,633 ₪  -              

             

     
  23,222 ₪   
     רצ"ב אישור תשלום דמי פגיעה, מסומן "כנספח 2"

ביתרת תקופת העבר (ע"ב גלובאלי) – 













52,000 ₪ 

הפסדי השתכרות בעתיד (עד גיל 67)-
12,622 ₪ X 10% X 282.90 (מקדם היוון ל-41 שנים) -      
      
     
   357,076 ₪                                 

הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –



 
44,634 ₪  

2. הוצאות רפואיות ונסיעות לטיפולים רפואיים לעבר ולעתיד-  
בעקבות  התאונה  נשא התובע בתשלומים והוצאות בגין נסיעות לטיפולים הוצאות בגין נסיעות לטיפולי פיזיותרפיה, רכישת טיפול תרופתי  ומשחות  לשיכוך כאבים אשר אינם מכוסים ע"י חוק ביטוח בריאות ממלכתי והמל"ל  -   

 בעבר ובעתיד (גלובלי)-                                                                          

        20,000 ₪
3. עזרת הזולת –
מחמת התאונה ותוצאותיה מתקשה התובע בביצוע מטלות יומיומיות בסיסיות ובניהול משק ביתו. הוא נזקקת לעזרת הזולת ויזקק לה גם בעתיד.

בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו“.

  בעבר ובעתיד (גלובלי)-                                                                      
            
30,000 ₪ 

כאב וסבל- על בסיס 10% -         



   

20,400 ₪ 
                                                                                                             
      סה"כ:  

547,332 ₪   

בתוספת שכ"ט עו"ד 11% ומע"מ (17%)-                                           
     
  70,441 ₪                                                                                                           
                      סה"כ:    

 617,773 ₪ 



___________________
אריאל פרייברג, עו"ד
                 ב"כ התובע
